**Хор: Көзімнің қарасы**

**(Екі жүргізуші ортаға шығады. )**

**Нұрдаулет:** Қазақ халқының асқан кемеңгері, өз ұлтының ақыл- ойы мен мәдениетінің, өнері мен әдебиетінің асқар шыңын дәл бейнелеп, қоғамдық өмірдің шындығын дұрыс көрсете білген қайраткер ақын – Абай Құнанбаевтың 175 жылдығына арналған «Абай жаққан бір сәуле сөнбеу үшін !.» атты танымдық, рухани кешке қош келдіңіздер!

**Алихан:** Абай – ұлы қазақ мәдениеті тарихында орны зор, замандастарынан ойы озық, еңсесі биік ерекше тұлға. Ол заманының озық ойлы демократы, ірі ағартушысы, терең ойшылы, ұлы ақын болды. Иә, біз Абайды – ұлы ақын, кемеңгер деп бір қырынан танимыз. Абай тек ақын емес, шешен, психолог, философ, аудармашы, күйші – композитор.

Мырзагелді Кемел: «Мен қазақты үшке бөлер едім. Біріншісі - Абайды оқығандар, екіншісі - Абайды оқысам деп жүргендер, үшіншілер - Абайды оқымағандар» деген.

**Нұрдаулет:**

Қуат алып Абайдың тіл – күшінен,

Жыр жазамын Абайдың үлгісімен.

Абай болып табынсам бір кісіге,

Абай болып түңілем бір кісіден.

**Алихан :**

Өлмеу үшін құлқынды жемдеу үшін,

Мен – дағы өлең жазбаймын ермек үшін.

«Жаздым үлгі жастарға бермек үшін

Абай жаққан бір сәуле сөнбеу үшін», - деп қазақтың біртуар ақыны, қазақ поэзиясының Хантәңірі, тұңғиық жырдың иесі Абай дананың өмірбаянынан сыр шертетін танымдық кештің куәсі болыңыздар.

**Нұрдаулет:**

«Адам баласын заман өсіреді, кімде кім жаман болса, заманының бәрі виноват.»

**Қойылым.(Абай келе жатады.Алдынан қарақшылар, надан азаматтар шығып таяққа жығады. Абай жерге құлап қалады. ) Музыка естіліп тұрады.**

**Қасым:1898ж 18 маусымы Семей облысы Қойшыбек шатқалында биге шабуыл жасалады. Ол мұқырмен шыңғыс жер дауына төрелік етуге барады.Мұқырлықтарға бұл жан жал ұнамағандықтан олардың жүз басы Мүсәжан Акимхожин биді өлтіруге бұйрық береді.Мұқырлықтар биді өлімше етіп сабайды. Қан жоша болған жолаушыны көрген кузетшілер оны бірден таниды. Ол Абай.**

**Жанерке: Сол кездің өзінде талантымен аты тарған Абайдың өзі.Қанша жерден қан жоса болып таяқ жеседе, сыртқа сырын білдірмей еңсесін тік ұстайды.Бірақ іштей ашу ызаға булығады. Ол Қазақ сахарасында болып жатқан бұл бассыздықты түп тамырымен жою керек екенін сол жерде түсінеді.**

**Абай:**

Сайрада зарла қызыл тіл,  
Қара көңілім оянсын,  
Жыласын көзден жас ақсын  
Омырауым боялсын.  
Қара басқан қаңғыған,  
Хас надан нені ұға алсын?  
Көкірегінде оты бар,  
Құлағын ойлы ер салсын.  
Тыңдамаса еш адам,  
Өз жүрегім толғансын.  
Қабыл көрсе сөзімді  
Кім таныса сол алсын..  
Өздеріңде ойлаңдар  
Неше түрлі жан барсың.  
Ғылым да жоқ мый да жоқ,  
Даладағы аңдарсың.  
**Аяулым:** Сүйікті немересі Ибраһимді ажесі Абай деп атаған.Абайдың анасы Құнанбайдың екінші әйелі Ұлжан. Ол текті жерден шыққан қара кесек шанжар рудың қызы.Бұл рудың өкілдері шетінен сөзге шешен айтқыш, кез келген дауды әдңл шешетін болған.Ұлжан анамыздың өзі әзіл оспаққа шебер,сөз қадірін білетіндігі ақ сүтімен Абайға дарыған.

**Ерасыл: Жақсылық пен жамандықты, әділдік пен қиянат туралы білгіңіз келсе, Абайды оқыңыз.**

**Қазбек: Адамгершілік пен даналық, махаббат пен зұлымдық туралы білгіңіз келсе, Абайды оқыңыз.**

**Ерасыл Өлім мен өмір, адам жанының қырлары мен сырлары туралы білгіңіз келсе, Абайды оқыңыз.**

**Қазбек: Тіршіліктің мәңгі сауалдарына жауап іздеп, он сегіз мың ғаламның құпиясын білгіңіз келсе, Абайды оқыңыз.**

**БИ: Қазақ биі 8 а сынып оқушылары**

**Балауса:** «1845 жылы Абай Құнанбаев Семей облысы, қазіргі Абай ауданының Шыңғыс тауда дүниеге келген. 1855 жылы Абай 10-12 жасында мұсылманша оқып, хат таныған. 1859 жылы 14 жасында сықық өлеңдер шығарады. 1865 жылы Абай 20 жасында от тілді шешен халық өмірі мен әдебиетін, билік туралы істі көп білген көсем болған. Абай білімге ден қойып, араб,парсы, түркі тілдерін үйренеді. 1875 жылы 30 жасында атағы шыққан білікті адам болды.1904 жылы Абай Құнанбаев 60 жасында Семей уезінің шыңғыс болысында дүниеден өтті. 1909 жылы Абай Құнанбаевтың алғашқы өлеңдер жинағы басылып шыққан.

**Қасым** Өнегелі өмірдің бастауы асқар таудай әкесі – Құнанбай, ағар бұлағы анасы – Ұлжан, мейірімді, қамқор шежіре әжесі – Зеренің орны бөлек. Халқымыз «Ата көрген – оқ жонар, ана көрген – тон пішер» деп бекер айтпаған. Ұлы адамның аты – анасы: бірі – елддің атасы, бірі – елдің анасы. Тағы дана халық «Тақыр жерге шөп шықпайды», - дейді гой. Әкесі Құнанбай ақыл – парасат иесі, ел билеген көсем, бұлбұл шешен, әрі мырза, жастайынан атқа қонған найзагер, қатал тәртіпті, талапты, табанды, әрі шешімді адам болған.

**У.Аяулым:**

Сөз маржаны- іздеген бар асылы.

Ұлы ақынды тудырған Алаш Ұлы.

Хакім Абай дегенің Хақтың сөзі,

Ақын Абай дегенің дала сыры.

**Оқушы:**

Келеміз жырларыңмен кемелденіп,

Дана едің туылған өлең болып.

Жылылықтың жанына тұрақтаймыз,

Ұлылықтың сарқытын сенен көріп.

**Назым:**

Ақындар көп аңсаған азат таңын,

Ойлаған оқырманың озат халін.

Ал ұлы Абай атамыз ойлап кеткен,

Екі ғасыр бұрын-ақ қазақ қамын.

**Ернат :**

Көгімізден нұрын төгіп азат күн,

Отанымыз күйін кешіп ғажаптың.

Әр сөзінен ұғындырған жылылық

Өр өлеңі тұнып тұрған ұлылық

**Ұлы Абайы жасай берсін ҚАЗАҚТЫҢ!!!**

**Сегіз аяқ.**

**Ердәлі:**

Алыстан сермеп,

Жүректен тербеп,

Шымырлап бойға жайылған;

Қиуадан шауып,

Қисынын тауып,

Тағыны жетіп қайырған,

Толғауы тоқсан қызыл тіл,

 Сөйлеймін десең, өзің біл.

**Махинур:**

Өткірдің жүзі,

Кестенің бізі

Өрнегін сендей сала алмас.

Білгенге маржан,

Білмеске арзан,

Надандар бәћра ала алмас.

Қиналма бекер, тіл мен жақ,

Көңілсіз құлақ — ойға олақ.

**Ясмина:**

Басында ми жоқ,

Өзінде ой жоқ

Күлкішіл кердең наданның.

Көп айтса көнді,

Жұрт айтса болды —

Әдеті надан адамның.

**Сымбат:**

Бойда қайрат, ойда көз

Болмаған соң, айтпа сөз.

Қайнайды қаның,

Ашиды жаның,

Мінездерін көргенде;

Жігерлен, сілкін,

Қайраттан, беркін

Деп насиқат бергенде,

Ұятсыз, арсыз салтынан

**Назым:**

Қалғып кетер артынан.

Аулаққа шықпай,

Сыбырлап бұқпай,

Мейірленбес еш сөзге.

Пайдасыз ақыл —

Байлаусыз тақыл,

Атадан бала ойы өзге.

 Санасыз, ойсыз жарым ес,

Өз ойында ар емес.

**Абылай:**

Тасыса өсек,

Ысқыртса кесек,

Құмардан әбден шыққаны.

Күпілдек мақтан,

Табытын қаққан

Аңдығаны, баққаны.

 Ынсап, ұят, терең ой

Ойлаған жан жоқ, жауып қой.

**Аяжан:**

Болмасын кекшіл,

Болсайшы көпшіл,

Жан аямай кәсіп қыл.

Орынсыз ыржаң,

Болымсыз қылжаң

 Бола ма дәулет, нәсіп, бұл?

 Еңбек қылсаң ерінбей —

 Тояды қарның тіленбей.

**Алижан:**

Егіннің ебін,

Сауданың тегін

Үйреніп, ойлап, мал ізде.

Адал бол — бай тап,

Адам бол — мал тап,

Қуансаң қуан сол кезде.

**Алтынай:**

Біріңді, қазақ, бірің дос

Көрмесең, істің бәрі бос.

Малыңды жауға,

Басыңды дауға

Қор қылма, қорға, татулас.

Өтірік, ұрлық,

Үкімет зорлық

Құрысын, көзің ашылмас.

**Гүлназ:**

 Ұятың, арың оянсын,

 Бұл сөзімді ойлансын.

Тамағы тоқтық,

Жұмысы жоқтық

 Аздырар адам баласын.

Таласып босқа,

Жау болып досқа,

 Қор болып, құрып барасың.

**Күміс:**

Өтірік шағым толды ғой,

Өкінер уақтың болды ғой.

Жұмыссыз сандал,

Еріксіз малды ал

Деген кім бар сендерге,

Қулықты көргіш,

Сұмдықты білгіш

 Табылар кісі жөндерге.

  Үш-төрт жылғы әдетің

  Өзіңе болар жендетің.

**Балауса:**

Ауырмай тәнім,

Ауырды жаным,

Қаңғыртты, қысты басымды,

Тарылды көкірек,

Қысылды жүрек,

Ағызды сығып жасымды.

Сүйеніп күлкі, тоқтыққа,

Тартыпты өнер жоқтыққа.

Қайратым мәлім, —

Келмейді әлім,

Мақсат — алыс, өмір — шақ.

Өткен соң, базар,

Қайтқан соң ажар,

Не болады құр қожақ?!

**Дильназ:**

Кеш деп қайтар жол емес,

Жол азығым мал емес.

Бір кісі мыңға,

Жүз кісі сұмға

Әлі жетер заман жоқ.

Қадірлі басым,

Қайратты жасым

Айғаймен өтті, амал жоқ.

Болмасқа болып қара тер,

Қорлықпен өткен қу өмір.

**Нұрданбек :**

Ит үрсе, бала

Таяғын ала,

Қуады итпен кектесіп.

Ұрысқансып “ой” деп,

“Ұят” деп, “қой” деп,

Үлкендер тияр “тек” десіп.

Оны білсең, мұның не?

Мен де ұят іс қылдым де.

Білгенге жол бос,

Болсайшы қол бос

Талаптың дәмін татуға.

Білмеген соқыр

Қайғысыз отыр,

Тамағы тойса жатуға.

**Ерасыл:**

Не ол емес, бұл емес,

Менің де күнім — күн емес.

Ғылымды іздеп,

Дүниені көздеп,

Екі жаққа үңілдім.

Құлағын салмас,

Тіліңді алмас

 Көп наданнан түңілдім.

**ӘН:     «Желсіз түнде жарық ай» Қасымбек Сымбат**

**Абай:** Бұл жасқа келгенше жақсы өткіздік пе, жаман өткіздік пе, әйтеуір өмірімізді өткіздік, айтыстық, тартыстық – әурешіл өре қажыдық, жалықтық; қылып жүрген ісіміздің баянсызын, байлаусызын көрдік, бәрі қоршылық екенін білдік. Ал, енді қалған өмірімізді қайтіп, не қылып өткіземіз? Соны таба алмай өзім де қайранмын.

**Нұрдаулет:** Ел бағу?

**Абай:** Жоқ, елге бағым жоқ. Бағусыз дертке ұшырайын деген кісі бақпаса, не албыртқан, көңілі басылмаған жастар бағамын демесе, бізді құдай сақтасын!

**Нұрдаулет:** Мал бағу?

**Абай:** Жоқ, баға алмаймын. Балалар өздеріне керегінше өздері бағар. Енді қартайғанда қызығын өзің түгел көре алмайтұғын, ұры, залым, тілемсектердің азығын бағып беремін деп, қалған аз ғана өмірімді қор қылар жайым жоқ.

**Нұрдаулет:** Ғылым бағу?

**Абай:** Жоқ, ғылым бағарға да ғылым сөзін сөйлесер адам жоқ. Білгеніңді кімге үйретерсің, білмегеніңді кімнен сұрарсың? Елсіз-күнсізде кездемені жайып салып, қолына кезін алып отырғанның не пайдасы бар? Мұңдасып шер тарқатысар кісі болмаған соң, ғылым өзі - бір тез қартайтатұғын күйік. **Нұрдаулет:** Софылық қылып, дін бағу?

**Абай:** Жоқ, ол да болмайды, оған да тыныштық керек. Не көңілде, не көрген күніңде бір тыныштық жоқ, осы елге, осы жерде не қылған софылық?

**Нұрдаулет:** Балаларды бағу?

**Абай:** Жоқ, баға алмаймын. Бағар едім, қалайша бағудың мәнісін де білмеймін, не болсын деп бағам, қай елге қосайын, қай харекетке қосайын? Балаларымның өзіне ілгері өмірінің, білімінің пайдасын тыныштықпенен керерлік орын тапқаным жоқ, қайда бар, не қыл дерімді біле алмай отырмын, не бол деп бағам? Оны да ермек қыла алмадым.

**Абай:** Ақыры ойладым: осы ойыма келген нәрселерді қағазға жаза берейін, ақ қағаз бен қара сияны ермек қылайын, кімде-кім ішінен керекті сөз тапса, жазып алсын, я оқысын, керегі жоқ десе, өз сөзім өзімдікі дедім де, ақыры осыған байладым, енді мұнан басқа ешбір жұмысым жоқ.

**Көрініс: Абай Әбіш баласын сынауы**

**Алихан:**Қазір ақшаң болса, бәріне қол жеткізуге болатын заман. Адамның жүрегі таза, ақылы мол, өжеттілігімен қайраты тең болса жаманшылық, көреалмаушылық деген қасиеттер біздің өмір жолымызда кездеспейді.

**Нұрдаулет:** Айналаңыздағы барлық адамды силап, қарым қатынасты үзбеңіз.Байлықтың үлкені адам. Ең кедей адам, жүрегі лас, қайраты әлсіз, ілімі қараңғы, ақылы ластанған, көрсе қызар, сабырсыз, ынсапсыз, қанағатсыз қуыс кеуде, бос кейіп болады.

**Абай аудармаларынан үзінді**

**Азиз:**

Біреулерге болғанмен айдала,  
Басын иіп тәу етеді бар дана.  
Ұлы Абайды дүниеге әкелген,  
Құдіретіңнен айналайын, сардала.

Абай – ақын, Абай – дана, ойшыл, заман суреткері. Абай – аудармашы**. Ива́н Андре́евич Крыло́в Крыловтан аударма**

**Есек пен бұлбұл**

**У.Аяулым:**

Тойған есек шөпті оттап маңайдағы

Сонырқап шатқа кетті қай-қайдағы.

Тентіреп өлкені өрлеп келе жатып,

Жолықты бір бұлбұлға тоғайдағы.

**Медет :**

Сенбісің ақын бұлбұл, жаңа көрдім,

Атыңа жұрт мақтаған құмар едім.

Бір сайрап берсең, қалқам, өзім естіп,

Рас па екен жұрттың сөзі, сынар едім.

**У.Аяулым:**

Өнерге салды бұлбұл сонда аңыратып,

Шыңғыртып, шымырлатып, сорғалатып,

Мың түрлі күйге салып толқынтады,

Маңайда жан біткенді таңырқатып.

Қой жатыр, қойшы тыңдап тұрды елбіреп,

Көзіне қып-қызыл боп жас мөлдіреп.

Жел соқпай, құс шуламай, бәрі жым-жырт,

Әнге көңіл жіберіп тұрды елжіреп.

Бұлбұл болды, тосып тұр есек сөзін,

Есек жерге қаратып екі көзін:

**Медет:**

"Іш пыспай-ақ тыңдарлық бар екенсің,

Әттегене-ай, білмепсің әтешті өзің!

Екенсің ән салуға сен-дағы епті,

Сен біраз әтеш әнін үйрен!"- депті.

**У.Аяулым:**

Бұл сықылды сыншының сөзін естіп,

Көз көрмеске бұлбұл да ұшып кетті.

Демеймін жұрт мақтасын,

Я жақсын, я жақпасын.

Сүйтсе де мұндай сыншыдан

Құдайым бізді сақтасын.

**Әдебиет мантаж**

Тыныштық. Абай өлең жазып отыр.

Есіктен досы Ербол кірді.

**Қазыбек:**  Абай досым, тағы өлең жазып отырмысың?!

Шаршадың ғой... Бір сәт демалсаңшы.

**Қазыбек.** Ербол, тыңдашы (ыңылдап)

Көзімнің қарасы,  
Көңілімнің санасы.  
Бітпейді іштегі,  
Ғашықтың жарасы.

**Қазыбек:**

Абай неткен әдемі ән! Ғажап, жаңа ән, жаңа өлең! Тамаша! Абай досым сенің өлеңдерініңді оқып сый етіп берейік, тыңдашы бағасы бағынан артық ақыным!!

**Абай**(басын изеп): Жарайды.

**Досым:**

Өлең — сөздің патшасы,сөз сарасы,

Қиыннан қиыстырар ер данасы.

Тілге жеңіл, жүрекке жылы тиіп,

Теп-тегіс, жұмыр келсін айналасы.

Бөтен сөзбен былғанса сөз арасы,

Ол — ақынның білімсіз бишарасы.

Айтушы мен тыңдаушы көбі —надан,

Өлеңге әркімнің-ақ бар таласы,

Сонда да солардың бар таңдамасы.

Іші алтын, сырты күміс сөз жақсысын

Қазақтың келістірер қай баласы?

**Шайдин:**

Жастыќтың оты жалындап.

Жас жүректе жанған шаќ.

Талаптың аты арындап,

Әр ќиынға салған шаќ.

Уайым — аз, үміт — көп,

Ет ауырмас бейнетке,

Бүгін-ертең жетем деп

Көңілге алған дәулетке.

**Райс:**

 Екі кеме құйрығын

Ұста, жетсін бұйрығың.

Жартасқа бардым,

Күнде айғай салдым,

Онан да шықты жаңғырық.

**Шыңғыс:**

Есітіп үнін,

Білсем деп жөнін,

Көп іздедім қаңғырып..

 Баяғы жартас — бір жартас,

 Қаңқ етер, түкті байқамас.

**Минара:**

 Жаяуы қапты,

Аттысы шапты,

Қайрылып сөзді кім ұқсын.

Іште дерт қалың,

Ауыздан жалын

 Бұрқ етіп, көзден жас шықсын.

**Би:** 6 «А» сынып  
 **Айтыс**

**Нұрдәулет:** Айтыс ұлттық өнер, қашанда ердің құнын екі ауыз сөзбен шешкен дана халық аталы сөздің қасиетіне бас иген. Сондықтан бабалар мұрасын жалғастыра отырып торқалы тойға өз үлесімізді қосуды жөн көріп ақындар айтысын ұйымдастырып отырмыз.

**Алихан:** Бұл айтыс бізде бүгін бірінші өткелі тұр. Ең алдымен осы бастаманы қолдап, қорықпай, жүрексінбей үміттерін үкілі домбыраларына байлап ел алдына шыққалы тұрған айтыскер ақындарымызға алғыс айтамыз.

**Нұрдәулет :** Күллі әлем бір базарда бақ сынасып бәсекеге түсіп жатқан мына жаһандану жағдайында ұлт ретінде ұпайымызды жоғалтпай, мемлекет мәртебесінде мығым тұру оңай шаруа емес. Ұлы Абай Құнанбаевтың 175 жылдық мерей тойына орай ортамызға азулы ақын, саңлақтардың сарқыты Медет ақынды қарсы алыңыздар.

**Алихан:** «Баянды бақыт бағасын білгендердің ғана басында тұрады», -дейді дана халқымыз.Абай «Мен жазбаймын, өлеңді ермек үшін!» деп бекер айтпаса керек. Нәзік үнімен , алғыспен қошеметке бөленетін, сөздің түбін, ортаның сәнін келтіретін айтыскер ақын Маржан қыздарыңызды шақырамыз

**Қорытынды:**

**Алихан:**

Көп адам дүниеге бой алдырған,

Бой алдырып, аяғын көп шалдырған,

Өлді деуге бола ма, ойлаңдаршы,

Өлмейтұғын артына сөз қалдырған, – деп төрелігін өзі шешкен Абай бүгін жарқын бейнесімен де, жалынды жырымен де бізбен бірге 175 жыл бойы өмір сүріп келеді, мәңгі өмір сүре бермек!

**Нұрдәулет**

Абайдың 175 жылдық мерей тойына орай Абай өлеңдерін оқу эстафетасын мемлекет басшысы Қасым-Жомарт Тоқаевтың бастамасын жалғастырып ,

6 «А» сыныбы мектебімізде бастама жасады. Осы орайда бір ауыздан Абайдың ұлылығына құрмет көрсетіп даярлық тобынан бастап 10 сынып оқушылары дейін белсенділік танытты. Алғыс айтып , шексіз ризашылығымызды білдіреміз.

**Алихан:**

Ол өткен заманның, кешегі түркі дүниесінің соққан тынысы болса да бізге түсінікті, жүрегімізге қонымды Абай – лебі, Абай – үні, ана тынысы – заман тынысы, халық үні. Абайдың жарқын бейнесі, жалынды жыры бізбен бірге мәңгі жасап келеді.

**Нұрдәулет:**

Абай Құнанбаевтың 175 жылдығына арналған **«Абай жаққан бір сәуле сөнбеу үшін !.»** атты танымдық, рухани кешіміздің қорытынды сөзі мектеп директоры Кожакова Анар Нұрланқызына беріледі.